Jorma Kekki

Jorma Kekki (s. 11. huhtikuuta 1963 Helsinki) on tamperelainen runoilija ja shakinpelaaja.

Kekki voitti shakissa seitsemän joukkue-SM-sarjan kultamitalia vuosien 1984–1995 välillä ja hänelle on myönnetty FIDE-mestarin arvonimi. 

Kekki on ohjannut Pikku Prinssi ja Poltettu oranssi -näytelmät ja näytellyt muun muassa Kullervon ja Quasimodon rooleja. Hän työskenteli näyttelijänä Petroskoin Kansallisessa teatterissa vuosina 1992–1993.

Kekki opiskeli kirjoittamista ja lyriikkaa vuosituhannen vaihteessa Viita-akatemiassa ja Oriveden opistossa. Hänen tekstejään on julkaistu Parnassossa ja Kirjossa sekä esitetty Päivän mietelause -ohjelmassa. Kekki on Pirkkalaiskirjailijat ry:n ja Elävien Runoilijoiden Seura ry:n jäsen.

Vuoden 2011 eduskuntavaaleissa Kekki oli Itsenäisyyspuolueen ehdokkaana ja sai 33 ääntä.

Teokset

Lähteet

Aiheesta muualla 
 Teoksen esittely: Sydämen siirtoja Pilot-kustannus (nyk. Mediapinta)
 Jorma Kekin kotisivut 
 

Suomalaiset runoilijat
Suomalaiset shakinpelaajat
Vuonna 1963 syntyneet
Elävät henkilöt